[{"text_idx": "#000003", "text": "Estas certaj aferoj en la vivo pri kiuj oni vere povas fidi.\nMatene levig\u0302as la suno, post pluvo sekvas sunbrilo, kaj la infanoj post kelkminuta au\u0306tomobila veturado c\u0302iam komencas kritikac\u0302i.\nLa plej akra armilo en la arsenalo de la infanoj estas la konata demando: \"Kiam ni alvenos finfine?\"\nIli elbus\u0302igas tiun demandon kun riproc\u0302emo kaj plilongigas c\u0302e tio la lastan vorton.\nBone eblas ke gepatroj survoje al feriado (au\u0306 al alia celo) pli ofte kaj pli urg\u0302e konfrontig\u0302as kun tiu nervincita demando ol sur la revena vojo.\nEsploristoj de la universitato de Miami en Florido, Usono, argumentas en faka j\u0302urnalo ke la malsama celatenda sinteno sur la vojoj tien kaj reen influas la senton pri tempodau\u0306ro - kaj ke pro tio tien-veturo tendence sentig\u0302as pli longa ol reen-veturo."}]